《题显孝南山寺》
宋代·赵企

背日西来眼界明，隔溪遥见梵王城。
旌旗夹道蔽山影，笳鼓入林闻谷声。
青鸟向人疑有意，白云迎客不无情。
夕阳临水共归去，明日纷纷尘事生。

作者简介：赵企字循道，南陵（今属安徽）人。宋神宗时进士，仕至礼部员外郎。大观年间，为绩溪令。宣和初，通判台州。仕至礼部员外郎。事迹散见于《宋诗纪事》卷三八、《宋诗纪事小传补正》卷二。企“以长短句词得名，所为诗亦工，恨不多见”